Telia Company

Telia Company AB (tidligere TeliaSonera AB) er et svensk-finsk teleselskab, som udbyder telekommunikation inden for mobiltelefoni, fastnettelefoni, internet, bredbånd og tv. Virksomheden har hovedsæde i Stockholm og i alt 31.549 ansatte i Sverige, Europa og Asien per 1. april 2009. Administrerende direktør er Johan Dennelind. TeliaSonera konkurrerer indenfor både fastnet- og mobiltelefoni på de nordiske markeder, først og fremmest mod hovedudfordrerne Tele2, Telenor (og i Danmark TDC). Efter sammenlægningen med finske Sonera 1.januar 2003 er virksomheden noteret på Stockholms Børs og børsen i Helsingfors. Den svenske og den finske stat ejer tilsammen 51 % af aktierne. Andre store ejere er Swedbank og Fjerde AP-fonden.

De selskaber TeliaSonera forvalter i Sverige er Telia, mobilselskabet Halebop og internetselskabet Skanova, mens hovedmærket er Sonera i Finland. Ellers har selskabet hel- eller delejede mobiltelefoniselskaber i Norge, Danmark, Estland, Letland, Litauen, Polen, Rusland, Aserbajdsjan, Georgien, Usbekistan, Tadsjikistan, Nepal, Cambodja, Afghanistan, Tyrkiet og Spanien. TeliaSonera og dets datterselskaber har i alt 33,9 millioner mobilkunder, 6,3 millioner fastnettelefonikunder, 2,6 millioner bredbåndskunder.

TeliaSonera har 15,9 millioner mobilkunder i Europa, 16,5 millioner i Kaukasus og Centralasien, og 1,9 millioner mobilkunder i Asien. Endvidere har TeliaSonera store minoritetsbesiddelser i selskaber med 43,6 millioner mobilkunder i Rusland og 36,3 millioner i Tyrkiet, videre indirekte minoritetsbesiddelser i selskaber med 10,9 millioner mobilkunder i Ukraine og Hviderusland – i alt 33,9 millioner kroner i kontrollerede selskaber, og 90,8 millioner mobilkunder i ikke kontrollerede selskaber. Til sammenligning har Telenor omkring 105 millioner kunder i majoritetsejede selskaber og 61 millioner kunder i ikke kontrollerede selskaber (VimpelCom).

Historie 
I 1853 blev Kongliga Elecktriska Telegraf-Werket grundlagt, det senere svenske selskab Telia. Efter brud i forhandlingerne om sammenlægning mellem Telia og Telenor i 2000, valgte Telia at fusionere med finske Sonera. Dette blev besluttet i 2002 og formelt gennemført 1.januar 2003.

Fusionen førte til at Telia af konkurrenceårsager måtte frasælge kabel-TV-selskabet Com Hem, som var Sveriges største.

TeliaSonera har fortsat en satsning på fastnet, fiber og internet, men er klart mindre inden mobiltelefoni og TV-distribution end Telenor. De to selskaber har fulgt forskellige strategier og haft forskellig udvikling.

Virksomheden og datterselskaber 
TeliaSonera består, foruden det svenske tele-mærke Telia og finske Sonera, af følgende selskaber per 1.januar 2009:
Direkte ejet
 Cygate – selskab som tilbyder systemintegration og andre IT-tjenester i hele Norden.
 Telia, Halebop og Skanova AB i Sverige, hvor Halebop er mobilselskab i lavprissegmentet, og Skanova er infrastrukturselskabet som sælger kapacitet også til konkurrerende teleselskaber. 100 % ejet.  mobilkunder.
 Sonera og TeleFinland – hhv. ledende teleselskab og mobilselskab i lavprissegmentet i Finland, 100 % ejet.  mobilkunder.
 Telebutikken, NetCom, Chess og NextGenTel – hhv. telefonforhandler, mobiloperatør, lavprissegment mobilselskab og bredbåndsselskab i Norge, 100 % ejet.  mobilkunder.
 Telia, Call me og Stofa (indtil 2010) – hhv. teleoperatør, mobiltelefoniudbyder i lavprissegmentet, og bredbåndsselskab i Danmark, 100 % ejet.  mobilkunder.
 Yoigo – mobilselskab i lavprissegmentet i Spanien, ejet 76,6 %.  mobilkunder.
 Eesti Telekom – største teleselskab i Estland med mobil-, fastnet- og tv-virksomhed under mærkerne «EMT», «Diil» og «Elion».
20 januar 2016 AS Eesti Telekom ændret dit navn til Telia Eesti AS med mærker Telia og Diil.
  mobilkunder.
 LMT, Okarte, Amigo og Lattelecom – hhv. tre mobilselskaber (60,3 % ejet) og et fastnet bredbåndsselskab (49 % ejet) i Letland.  mobilkunder.
 Omnitel, Ezys og TEO – hhv. markedsledende mobiloperatør, mobilselskab i lavprissegmentet, og fastnet bredbåndsvirksomhed gennem TEO (tidligere Lietuvos Telekomas) i Litauen, 100 % ejet, mens TEO er 60 % ejet. 2 012 000 mobilkunder.
 MegaFon – tredje største mobilselskab i Rusland, ejet 43,8 %, i partnerskab med bl.a Alfagruppen,  mobilkunder
Gennem Fintur Holdings B.V.
 K’Cell – mobiloperatør i Kasakhstan, 51,0 % ejet,  mobilkunder.
 Azercell – mobiloperatør i Aserbajdsjan, 51,3 ejerskab,  mobilkunder.
 UCell (OOO Coscom) – majoritetsejer i teleselskabet Coscom og mobiloperatøren UCell i Usbekistan, siden 2007, 74,0% ejerskab,  mobilkunder.
 ZAO Indigo og ZAO Somoncom – mobiloperatører i Tadsjikistan, siden 2007, hhv. 60,0 % og 59,4% ejerskab,  mobilkunder totalt.
 Geocell – mobiloperatør i Georgia, 100 % ejerskab,  mobilkunder.
 Moldcell – mobiloperatør i Moldova, 100 % ejerskab,  mobilkunder.
Gennem TeliaSonera Asia Holding B.V.
 Ncell – mobiloperatør i Nepal, 80 % ejerskab,  mobilkunder.
 Star-Cell – mobiloperatør i Cambodja, 100 % ejerskab,  mobilkunder.
 Roshan – den største mobiloperatør i Afghanistan, hvor TeliaSonera ejer 12,25 % af aktierne
Gennem Turkcell Holding
 Turkcell – største mobilselskab i Tyrkiet, hvor TeliaSonera har 37,3 % ejerskab gennem et 47 % ejerskab i Türkcell Holding. Har  mobilkunder.
 Life mobile og Best Mobile – mobilselskab og brands i hhv. Ukraine og Hviderusland, ejet af Turkcell med hhv. 55 % og 80 % af aktierne. I alt  kunder i Ukraine, og 200.000 i Hviderusland.
 KKTCell – mobilselskab på Nordcypern, ejet af Turkcell.

TeliaSonera i Danmark 
I Danmark ejer TeliaSonera to selskaber. Det er:
 Telia (100 %) – Teleselskab
 Call me (100 %) – Mobiltelefoniselskab
Tidligere har TeliaSonera også ejet Stofa, som blev frasolgt i 2010.

Derudover ejer Telia Company AB den danske virksomhed Telia Carrier Denmark A/S, der ligger i Nørre Nebel. Virksomhedens formål er er videresalg af telekommunikationstjenester på det internationale marked.

Kilder

Eksterne henvisninger 
 Telias hjemmeside
 Telias svenske hjemmeside
 Telias finske hjemmeside
 Telias norske mobilselskab – NetCom
 Telias norske bredbåndsselskab – NextGenTel
 Telias norske telefonforhandler – Telebutikken

 
Etableret i 2003